Document ID: /fineweb-2-swissfilter-quality_10-filterrobots/filtered/01307.jsonl.gz/1385

Nëntë vetë, përfshirë dy zjarrfikës, janë vrarë nga stuhia e djeshme në pjesën veriore të Evropës, e cila e ka bllokuar edhe trafikun ajror dhe hekurudhor.
Nga stuhia kanë vdekur gjashtë vetë në Gjermani, dy holandezë dhe një person në Blegjikë.
Kjo stuhi me emrin, Friederike, i ka dëmtuar edhe shkollat dhe objektet e tjera në shtetin lindor gjerman, Thueringia, raporton agjencia AFP.
Policia gjermane tha se shpejtësia e erës në disa rajone, kishte arritur edhe 203 kilometra në orë.
Nëntë vetë, përfshirë dy zjarrfikës, janë vrarë nga stuhia e djeshme në pjesën veriore të Evropës, e cila e ka bllokuar edhe trafikun ajror dhe hekurudhor.
VOAL – Moti me stuhi, që po mbretëron nga e mërkura në shtete të ndryshme të Evropës Veriore, ka shkaktuar deri tani dy viktima në Hollandë, tre në Gjermani dhe një në Belgjikë. Shumë dëme kanë pasur transportet dhe popullsia.
Në Gjermani, për shkak të uraganit “Friederike”, trafiku hekurudhor i linjave të largëta është ndërprerë në gjithë territori. Ndërkohë janë të ndaluar të gjithë trenat në Vestfalinë e Sipërme Renane dhe në Saksoninë e Ulët.
Në gjendje alarmi është edhe Belgjika, Irlanda e Veriut, Skocia, Anglia Veriore transportet janë vështirësuar për shkak të borës. Shkollat janë mbyllur në shumë zona.
AMSTERDAM – Stuhi të fuqishme kanë mbërthyer Holandën këto ditë duke shkaktuar kaos në shumë qytete.
Madje edhe aeroporti i Amsterdamit ka pezulluar të gjitha fluturimet, po ashtu edhe shërbimi hekurudhor është jashtë funksionit.
Instituti Mbretëror i Meteorologjisë Holandeze lëshoi një kod të kuq, paralajmërimi më i ashpër i motit, për pjesë të mëdha të vendit të enjten dhe tha se fuqia e erës arriti në 140kph.
Gjithashtu zyrtarët u kanë bërë thirrje njerëzve të qëndrojnë nëpër shtëpi. Videot e mëposhtme tregojnë se si i ka marrë era njerëzit në rrugë.
“Pranimi në Bashkimin Evropian nuk është gjë e lehtë”, ka thënë sot presidenti i Komisionit Evropian, Jean-Claude Juncker.
Zoti Juncker, duke folur në seancën plenare të Parlamentit Evropian në Strasburg, theksoi se “dëshiron tu tregojë shteteve në Ballkan se cilat janë pritjet” e Bashkimit Evropian nga vendet e Balkanit Perëndimor.
Në këtë kuadër ai theksoi:
“Hyrja në Bashkimin Evropian nuk është gjë e lehtë. Ajo nuk bie nga qielli. Duhet të punohet për këtë gjë. Po ashtu, dëshiroj të them në mënyrën më miqësore: të gjitha kontestet kufitare, të cilat ekzistojnë ndërmjet vendeve të Ballkanit Perëndimor, duhet të zgjidhen para anëtarësimit”, tha Jean-Claude Juncker, i cili në fund të muajit shkurt dhe fillim të marsit e viziton rajonin e Ballkanit Perëndimor.
Përfaqësuesja e Lartë e BE-së, Mogherini u bëri thirrje të gjitha palëve të tregojnë qetësi dhe përmbajtje si dhe të lejojnë sundimin e ligjit dhe drejtësinë për të marrë rrugën e saj
PRISHTINË – Përfaqësuesja e lartë e Bashkimit Evropian (BE) për Punë të Jashtme dhe Politikë të Sigurisë dhe zv/presidente e Komisionit Evropian, Federica Mogherini ka zhvilluar bisedë telefonike me presidentin e Kosovës dhe atë të Serbisë, Hashim Thaçi dhe Aleksandër Vuçiç, pas vrasjes së liderit të serbëve të veriut, Oliver Ivanoviç.
Përmes një deklarate në faqen zyrtare të BE-së, thuhet se Mogherini fuqishëm ka dënuar vrasjen dhe se shpreh ngushëllimet e saj për familjen dhe miqtë e Ivanoviçit.
“Ajo theksoi shpresën se autoritetet kompetente të sundimit të ligjit të Kosovës nuk do të kursejnë asnjë përpjekje për të gjetur autorët dhe për të sjell ato para drejtësisë pa u vonuar. Misioni i Bashkimit Evropian për Sundimin e Ligjit, EULEX, do të mbështesë autoritetet në përputhje me mandatin e saj”, thuhet në faqen zyrtare të BE-së.
Mogherini u bëri thirrje të gjitha palëve të tregojnë qetësi dhe përmbajtje si dhe të lejojnë sundimin e ligjit dhe drejtësinë për të marrë rrugën e saj.
Kujtojmë se Ivanoviç u vra sot me armë para zyrës së tij në veri të Mitrovicës.
– “Misionet ndërkombëtare në Kosovë dënojnë vrasjen e Oliver Ivanoviçit”
Lidhur me vrasjen e liderin të serbëve të veriut kanë reaguar edhe përfaqësuesit e misioneve të huaja në Kosovë, duke e dënuar të njëjtin.
Shefi i misionit të OSBE-së në Kosovë, Jan Braathu, është shprehur se është i tronditur dhe thellë i pikëlluar pas lajmit për vrasjen e Ivanoviçit në Mitrovicën e Veriut.
“Ai ka qenë një nga përfaqësuesit më të shquar të serbëve të Kosovës për pothuajse dy dekada. Ka treguar angazhim të palodhshëm në të mirë të komunitetit të tij dhe ka qenë bashkëbisedues i vlerësuar në Kosovë,” ka thënë Braathu, njofton misioni i OSBE-së në Kosovë.
Sipas Braathu-t, vrasja e Ivanoviçit është thellësisht shqetësuese.
“E kam pasur privilegjin që ta njoh personalisht për vite dhe gjithmonë e kam admiruar intelektin, qetësinë dhe përkushtimin e tij. Të shohësh vrasjen e një politikani me gjakftohtësi në vitin 2018 në Kosovë është mendim shqetësues. E dënoj në mënyrën më të fuqishme këtë akt mizor dhe i ftoj zbatuesit e ligjit, por edhe akterët tjerë, që të bëjnë gjithçka që munden për t’i sjellë kryerësit para drejtësisë. Ky do të jetë test i rëndësishëm për sundimin e ligjit në Kosovë”, ka theksuar Braathu.
Ndërkaq edhe përfaqësuesi Special i Sekretarit të Përgjithshëm dhe Shef i UNMIK-ut (Misioni i Organizatës së Kombeve të Bashkuara në Kosovë), Zahir Tanin, dënon ashpër vrasjen e Oliver Ivanoviçit.
Në një komunikatë nga zyra për media e UNMIK-ut thuhet se “Ai beson që organet hetuese do të punojnë shpejtë dhe në mënyrë efektive, duke siguruar që të gjitha agjencitë ndërkombëtare në terren janë të gatshme për të mbështetur autoritetet në çfarëdo mënyre që mund të ndihmojnë në kapjen e shpejtë të atyre që janë përgjegjës për këtë krim. Shpreh ngushëllimet e mia të sinqerta dhe ato të gjithë familjes së OKB-së, familjes dhe miqëve të Ivanoviç”.
Gjithashtu edhe ambasadori SHBA-ve në Kosovë, Greg Delawie, ka dënuar në mënyrën më të fuqishme të mundshme vrasjen e Ivanoviçit mëngjesin e sotëm.
“U bëj thirrje të gjitha institucioneve të drejtësisë në Kosovë, veçanërisht tash që policia, prokurorët dhe gjykatat janë të integruara, të hetojnë këtë incident shpejtë dhe në mënyrë profesionale dhe të nxjerrin autorët para drejtësisë. Nxisim të gjitha palët që të shmangin retorikën e rrezikshme, të jenë të qetë në këtë kohë të ndjeshme dhe të ripërkushtohen për të vazhduar punën drejtë normalizimit të marrëdhënieve dhe përmirësimit të jetëve të qytetarëve të Kosovës dhe Serbisë”, ka porositur Delawie, njofton ambasada e SHBA-ve në Kosovë. aa
Në kumtesën e organizatës “Save the Children” thuhet se kjo shifër në vitin 2016 ishte 25.840
ROMË – Më shumë se 15.730 fëmijë të pashoqëruar vitin e kaluar kanë mbërritur në Itali përmes detit, bën të ditur organizata “Save the Children”.
Nga organizata thonë se fëmijët kanë ardhur në Itali të vetëm, pa shoqërues të anëtarëve të familjes ose mbikëqyrjen e një të rrituri.
Më tej theksohet se kjo shifër në vitin 2016 ishte 25.840.
Po ashtu në deklaratë thuhet se më shumë se 380 fëmijë presin për strehim në Itali dhe se për 79 prej tyre nuk është gjetur strehim, pavarësisht se kërkesat e tyre u miratuan.
Ndërkaq, 151 fëmijë presin për miratim nuk dihet identiteti i 154 fëmijëve të tjerë.
Logoja e kompanisë franceze, Lactalis, foto nga arkivi
Kompania franceze e qumështit, Lactalis, ka deklaruar që më shumë se 12 milionë kuti të qumështit për foshnje janë tërhequr nga tregu në 83 vende të botës, pas shqetësimeve se mund të jenë prishur nga bakteria salmonella.
Shefi ekzektutiv i kompanisë, Lactalis, Emmanuel Besnier, ka konfirmuar për skandalin e kontaminimit për një media franceze.
Produktet janë tërhequr nga tregu prej muajit dhjetor, që kur bakteria është identifikuar në një fabrikë në veriperëndim të Francës.
Revista e përjavshme, Le Journal du Dimanche, ka thënë se 35 foshnje janë diagnostikuar me bakterien salmonella në Francë, një në Spanjë dhe një rast i mundshëm në Greqi.
Javën e kaluar, ministri i Ekonomisë, Bruno Le Maire, ka thënë se çdo produkt që ende ka mbetur nëpër dyqane duhet të largohet menjëherë.
Thirrja për largim vlen për produktet e kompanive, Picot, Milumel, dhe Taranis.
Bakteria salmonella mund të shkaktojë barkqitje, të vjella dhe dehidrim.
Mund të jetë shumë e rrezikshme për foshnjat.
Lactalis, është një nga prodhuesit më të mëdhenj të produkteve të qumështit.
Zjarri në ndërtesën dy katëshe u shkaktua pas shpërthimit të një shporeti me dru, kurse sipas Mbrojtjes civile së paku 50 persona janë plagosur
LISBONË – Të paktën tetë persona e kanë humbur jetën dhe dhjetëra të tjerë u plagosën në zjarrin që shpërtheu në një ndërtesë në qendër të qytetit portugez Tondel, 250 kilometra në veri të Lisbonës, njoftuan autoritetet lokale.
Zjarri në ndërtesën dy katëshe u shkaktua pas shpërthimit të një shporeti me dru, kurse sipas Mbrojtjes civile së paku 50 persona janë plagosur, disa prej të cilëve kanë pësuar plagë të rënda.
Dëshmitarë okularë thonë se zjarri shkaktoi panik në mesin e rreth 60 njerëzve të cilët ndodheshin në ndërtesë ku merrnin pjesë në një turne të popullarizuar të lojës me letra.
Deri tek paniku erdh edhe si pasojë e tymit të dendur që përfshiu hapësirat e ndërtesës. Dhjetra zjarrfikës dhe dy helikopterë shpëtimi me shpejtësi arritën në vendin e aksidentit për të evakuuar të lënduarit.
Pas një takimi maratonik prej gati 24 orësh u kumtua vendimi për marrëveshjen. Kancelarja Merkel mbetet në këtë post.
Liderët e partive të Unionit CDU/CSU Angela Merkel dhe Horst Seehofer, si dhe ai i socialdemokratëve Martin Schulz, siç njoftojnë agjencitë gjermane të lajmeve, kanë arritur marrëveshje gjatë një takimi prej gati 24 orësh, që të vazhdojnë koalicionin e madh në Gjermani. Përfaqësuesit e partive kanë hartuar një dokument prej 28 faqesh, i cili është dakorduar gjatë këtyre bisedimeve në nivelin më të lartë, thotë qarqet e afërta me negociatorët. Angela Merkel, Horst Seehofer dhe Martin Schulz do ta paraqesin gjatë ditës këtë marrëveshje para gazetarëve, transmeton DW.
Bisedimet përfundimtare mes këtyre partive për vazhdimin e koalicionit, i cili edhe tani është në pushtet, kanë filluar para një jave. Gjatë bisedimeve ka pasur mosmarrëveshje dhe tendosje për shumë çështje: refugjatët, ekonominë, financat… por thuhet se ato janë harmonizuar. Gjatë ditës do të dihet më shumë për marrëveshjet e arritura. Këtë marrëveshje duhet ta miratojnë edhe organet e partive që do të futen në koalicion.
Bashkimi Evropian kërkon të ngushtojë dallimin me Shtetet e Bashkuara dhe Kinën. Edhe Zvicra do të marrë pjesë në këtë projekt
VOAL – Bashkimi Evropian synon të investojë një miliard euro brenda vitit 2020 për të krijuar supërkompjutera më të përkryr, me qëllim që të kapërcejë vonesën e krijuar në këtë fushë në krahasim me Shtetet e Bashkuara dhe Kinën. “Do të marrim pjesë në një maratonë,” ka dekluar Komisari evropian për kërkimin Carlos Moedas, “e na duhet të vrapojmë më shpejt.”
Një supërllogaritës lejon të trajtohen vëllime të mëdha të dhënash duke mundësuar llogaritje më komplekse, dhe mund të jetë e dobishme, mes të tjerash, për parashikime meteorologjike dhe për të zbuluar ilaçe të reja.
VOAL – Nje pjesë e mirë e vjedhjes së mbrëmshme me grabitje të stlive me vlerë “mbi 4 milionë euro” në hôtel Ritz in Place Vendôme në Paris është kapur nga forcar e rendit. Një burim i polcië franceze ka bërë të ditur se një pjesë e madhe e tyre janë kapur në çastin e ndalimit të tre prej pesë grabitësve.
Gjithnjë sipas policisë, njëri prej keqbërësve ende në ikje, ka humbur një çantë me stolira dhe me orë të vejdhura të mërkurën në mbrëmje.
Ikja e grabitësve ishte më e ndërlikuar se parashikohej. Ata kishin hyrë në hotel nga ana e prapme, kishin mbetur të bllokuar pas grabitjes, pastaj janë detyruar t’ua kalojnë objektet dy personave të jashtëm, të cilët kanë ikur pastaj me një veturë, duke i marrë me vete stolitë e vjedhura.
E cilësuar si një nga vendet me standartet më të larta të jetesës, Norvegjia ka hartuar një plan të ri masash ku ofron mundësi punësimi për emigrantët që duan të punojnë në këtë shtet për disa profesione të caktuara.
Sipas një postimi të Zyrës Europiane për Punësim, Norvegjia po kërkon inxhinierë, mësues, mjekë, infermierë, shoferë autobusësh, kuzhinierë e kamerierë, me një pagë të mirë e cila varion nga 4 mijë euro në 5 mijë euro në muaj.
Norvegjia është një shtet i pasur me naftë, ka jetëgjatësi të banorëve, që kap moshën e 81 viteve dhe një të ardhur mesatare vjetore për banorët prej 58.810 dollarësh.
Për më tepër informacion shikoni në liknun: https://www.nav.no/workinnorway/en/Home
BUDAPEST – “Refugjatët në Evropë janë thjesht pushtues myslimanë dhe emigrantë ekonomikë që kërkojnë jetë më të mirë”, është shprehur kryeministri i Hungarisë, Viktor Orban teksa ka shtuar se numri i madh i myslimanëve në Bashkimin Evropian na çojnë në shfaqjen e shoqërive paralele.
I pyetur në një intervistë për gazetën gjermane “Bild” se për çfarë arsye Budapesti nuk pranon refugjatë, Orban tha se nuk i konsiderojnë si refugjatë myslimanë por si pushtues myslimanë.
“Azilkërkuesit nga Siria duhet të kalojnë katër vende që të mbërrijnë në Hungari, vende të cilat nuk janë të pasura si Gjermania por kanë ekonomi të qëndrueshme”, tha kryeministri i Hungarisë.
Megjithatë, ai theksoi se mund të flasë vetëm për hungarezët dhe se ata nuk e dëshirojnë emigracionin, kështu që qeveria nuk mund të veprojë kundër dëshirës së popullit. Më tej, ai vuri në dukje se asnjë refugjat nuk dëshiron të shkojë në Portugali për shembull, por pjesa më e madhe e tyre dëshirojnë të jetojnë në Gjermaninë e begatë.
Orban vuri në shënjestër politikën e dyerve të hapura të kancelares gjermane Angela Merkel sa i përket azil kërkuesve.
“Asnjëherë nuk e kam kuptuar sesi kaosi, anarkia, kalimi i paligjshëm i kufijve shihen si diçka e mirë në një vend si Gjermania, të cilën e shohim si shembullin më të mirë. Nëse dikush dëshiron të vijë në shtëpinë tënde, ai i bie derës dhe pyet: A mund të futem brenda? Ndërsa azil kërkuesit nuk veprojnë kështu, por i kalojnë kufijtë ilegalisht”.
Kryeministri hungarez u shpreh më tej se multikulturalizmi është thjesht një iluzion, pasi shoqëria krishtere me atë myslimane nuk do bashkohen kurrë.
VJENE – Vogëlushja Asel, e cila erdhi në jetë 47 minuta pas mesnatës së Vitit të Ri, është foshnja e parë e vitit 2018 në Vjenë të Austrisë. Por në vend të urimeve për ardhjen e saj në jëtë, fëmija është pritur nga një valë deklaratash raciste, urrejtjeje dhe fyerjesh, vetëm sepse është vajza e një çifti myslimanësh, Naime dhe Alper Tamga.
“Shpresoj që të vdesë”, – është një nga komentet e shkruar nga dikush në “Facebook”. “Dëbojeni këtë familje menjëherë”, – ka shkruar një tjetër. E vogla Asel madje, akuzohet se do të jetë një “terroriste e ardhshme”. Shoqatat që punojnë për mbrojtjen e emigrantëve dhe refugjatëve dhe për të drejtat në web, thonë se nuk e kanë parë asnjëherë një gjë të tillë.
Mes çudisë dhe shqetësimit, operatorët që punojnë me emigrantët e huaj, komentojnë valën e urrejtjes drejt një të sapolindure në Austri, shtet që drejtohet nga një qeveri me prirje të djathta ekstremiste.
Sekretari i Përgjithshëm i filialit vjenez të Caritas-it, Klaus Schwertner, shkruan në “Facebook”: “Në orët e para të lindjes, ky fëmijë i ëmbël është shenjëstruar nga një valë komentesh të dhunshme, plot urrejtje. Është një dimension totalisht i ri i urrejtjes ‘online’, që shënjestron një të sapolindur të pafajshëm”.
Funksionari i Caritas-it, ka lëshuar një apel, ku të dërgohen dhe publikohen mesazhe mbështetjeje për beben e parë të 2108-ës në Austri, një ftesë e ndarë prej disa ditësh nga 10 mijë persona.
Kryeshefi i policisë së Venecias, Vito Gagliardi, konfirmoi se nga pallati Dukler është vjedhur karficë dhe një palë vathë nga koleksioni i familjes mbretërore të Katarit
ROMË – Është vjedhur stolia e familjes mbretërore të Katarit, Al Thani, e ekspozuar në një pallat në Venecia të Italisë.
Kryeshefi i policisë së Venecias, Vito Gagliardi, konfirmoi se nga pallati Dukler është vjedhur një karficë dhe një palë vathë nga koleksioni i familjes mbretërore të Katarit.
Sipas tij polica ka reaguar menjëherë pas aktivizimit të alarmit, por autorët e ngjarjes arritën të ikin.
Supozohet se stolia e vjedhur vlen miliona euro. aa
Stuhia që ka përfshirë shumë pjesë të Evropës perëndimore, ka sjellë deri te mungesa e energjisë elektrike në vende të shumta, probleme në trafikun rrugor dhe ajror.
Në Francë, nga era e fuqishme që ka kapluar vendin kanë mbetur 9 persona të lënduar.
Ministria e Punëve të Brendshme e Francës sot bëri të ditur se nëntë persona janë lënduar gjatë erës së stuhishme që goditi vendin.
Më tej theksuan se katër persona janë në gjendje të rëndë pas një aksidenti të shkaktuar nga era, e cila sot arriti shpejtësinë mbi 160 kilometra në orë.
Nga ministria në fjalë theksojnë se në rajonin e Parisit një pemë ka rënë mbi një automjet duke lënduar seriozisht një person, ndërsa një tjetër u lëndua kur u rrëzua nga ndërtesa.
Në Eure-et-Loire një motoçiklist goditi një pemë e cila ishte çrrënjosur dhe shembur në rrugë. Në lindje të vendit, një grua u lëndua rëndë kur një objekt e goditi në kokë.
Stuhia ndikon negativisht edhe në Gjermani
Ndërsa stuhia në jug dhe perëndim të Gjermanisë gjithashtu ka ndikuar negativisht në jetën e qytetarëve.
Pemët e shembura në provincat Rhine-Westphalia Veriore, Rheinland Pfalz, Baden-Württemberg dhe Bavyera, për shkak të reshjeve të dendura të shiut dhe stuhisë e cila ka arritur shpejtësinë deri në 120 kilometra në orë, shkaktuan ndërprerje në autostrada dhe nisjen e trenave.
Në lajmet e mediave gjermane thuhet se disa rrugë në qytetet Essen dhe Mülheim janë përmbytur dhe se në të paktën 3 vendbanime të provincës Rheinland-Pflalz ka patur ndërprerje në furnizimin me energji elektrike.
Kopshtet zoologjike në disa rajone po mbahen të mbyllura për shkak të stuhisë.
Reshjet e dendura kanë rritur nivelin e ujit në lumin Ren, ndërkaq edhe udhëtimet me anije janë kufizuar. Po ashtu bëhet e ditur se janë reduktuar nisjet dhe uljet e avionëve nga aeroporti i Frankfurtit.
Hekurudhat gjermane (Deutsche Bahn) njoftojnë se një tren me pasagjerë në afërsi të qytetit Selm ka goditur pemën, e cila kishte rënë në binarët e hekurudhës.
Në anën tjetër u bëhet thirrje edhe shoferëve të automjeteve që të jenë më të kujdesshëm.
Departamenti Meteorologjik i Gjermanisë kërkon nga qytetarët që të qëndrojnë larg rajoneve pyjore, ku paralajmëroi se stuhia mund të vazhdojë deri në mbrëmje dhe se mund të përhapet edhe në pjesën veriore të shtetit.
Zvicër, mungesë e energjisë elektrike
Stuhia ka përfshirë gjithashtu dhe Zvicrën ku ka sjellë deri te mungesa e energjisë elektrike, anulimi i fluturimeve në Zyrih dhe Bazel si dhe deri tek përmbysja e kamionëve në autostradë.
Mediat lokale lajmëruan se janë anuluar së paku 11 fluturime, ndërsa disa të tjera janë ridestinuar në aeroporte tjera, mes të cilave edhe dy fluturime të Turkish Airlines nga Stambolli për në Zyrih dhe Bazel. Të dyja fluturimet janë ridestinuar në aeroportin në Milano.
Mijëra familje në liqenin e Zyrihut kanë mbetur pa energji elektrike për shkak të stuhisë, ndërsa zjarrfikësit kanë marrë shumë telefonata për ndihmë për shkak të pemëve të shembura që kanë bllokuar rrugët dhe përmbytjet që shkaktuan reshjet e dendura të shiut.
Në raportet e mediave po ashtu theksohet përmbysja e kamionëve në pjesën e autostradës pranë Emmenit.
Stuhia “Eleanor” godet Britaninë, mijëra banorë pa energji elektrike
Stuhia “Eleanor”, e cila solli erëra, reshje dhe valë të mëdha, sot në gjithë Mbretërinë e Bashkuar shkaktoi ndërprerje të furnizimit me energji elektrike dhe probleme në komunikacion.
Instituti Meteorologjik njoftoi se shpejtësia e stuhisë e cila në disa vende ka arritur në 162 kilometra në orë pritet të ulet sot pasdite.
Instituti u bën thirrje Anglisë, Uellsit, Irlandës së Veriut dhe rajoneve jugore të Skocisë që “të jenë të gatshëm” për kushtet e vështira atmosferike ndërsa ka paralajmëruar për rrezikun nga përmbytjet në gjithë ishulin për shkak të reshjeve të dendura.
Për shkak të erërave dhe reshjeve të dendura, Instituti Meteorologjik ka dhënë alarm të verdhë dhe portokalli në shumë rajone.
Stuhia shkakton dëme në Holandë
Instituti Meteorologjik i Mbretërisë së Holandës (KNMI), si pasojë e stuhisë së fuqishme që lëviz me shpejtësi 130 kilometra në orë, në pjesën veriperëndimore të vendit ka dhënë alarm portokalli, ndërsa në rajonet e tjera alarm të verdhë.
Për shkak të stuhisë, në vend po përjetohen vështirësi në komunikacionin tokësor, ajror dhe hekurudhor. Stuhia e cila nisi në mbrëmje dhe u përshpejtua në orët e mesditës së sotme, dëmtoi disa shtëpi dhe ndërtesa, ndërkaq me pemët e thyera u dëmtuan automjetet përreth.
Për shkak të stuhisë dhe ngritjes së nivelit të ujërave, për herë të parë në shtet, për shkak të sigurisë janë mbyllur 5 pendat më të mëdha në vend.
Në Schiphol, aeroportin më të madh në vend ka vështirësi fluturimi, ndërsa janë anuluar mbi 250 fluturime. Zyrtarët u bënë thirrje shoferëve të kenë kujdes gjatë drejtimit të automjeteve.
Kundër shefes së grupit parlamentar të Partisë së djathtë ekstreme, Alternativa për Gjermaninë (AfD), Beatrix von Storch, është paraqitur ankesë penale për shkak të postimit të saj racist në rrjetin social Twitter
BERLIN – Kundër shefes së grupit parlamentar të Partisë së djathtë ekstreme, Alternativa për Gjermaninë (AfD), Beatrix von Storch, është paraqitur ankesë penale për shkak të postimit të saj racist në rrjetin social Twitter.
Zëdhënësi i Prokurorisë së Këlnit, Ulf Willuhn në një deklaratë bëri të ditur se kanë pranuar qindra ankesa penale kundër shefes së grupit parlamentar të AfD-së Storch. Ai njoftoi se Prokuroria është në shqyrtim të këtyre ankesave.
Duke bërë të ditur se ende nuk e di nëse Prokuroria e Këlnit është kompetente për këtë çështje apo jo, Willuhn tha se janë në kontakt me institucionet tjera për këtë çështje.
Willuhn shtoi se do të ndërmerren hapa në këtë drejtim kundër Storch. Sipas tij, para fillimit të hetimeve duhet të bëhet heqja e imunitetit të deputetes.
Në anën tjetër edhe policia e Këlnit ka paraqitur ankesë penale kundër Storch për shkak të nxitjes së popullit.
Storch nëpërmjet llogarisë së saj në rrjetin social Twitter kishte reaguar ndaj mesazhit të publikuar në gjuhë të ndryshme duke filluar nga gjuha arabe për natën e vitit të ri, nga njësia policore e Nordrhein-Westfalen’it, në kuadër të së cilës ndodhet edhe policia e Këlnit.
“Çfarë po ndodh me shtetin tonë? Pse faqja zyrtare e policisë bën publikime në gjuhën arabe? A po mendoni se kështu do ta zbusni grupin e përdhunuesve, të cilët përbëhen nga një sërë meshkujsh myslimanë barbarë?”, kishte shkruar Storch.
Pas pezullimit 12 orësh të llogarisë së saj në Twitter, me arsyen se ka vepruar në kundërshtim me rregulloren, duke bërë postime me përmbajtje të urrejtjes, Storch nëpërmjet rrjetit social Facebook kishte shkruar se “Viti i ri po fillon me ligjin e censurës dhe institucionet tona po u nënshtrohet grupeve emigrante të cilët bëjnë therrje dhe grabitje. Përkundër asaj që gjuha zyrtare e shtetit tonë është gjermanishtja, po komunikon në gjuhën arabe”. aa
Me fillimin e vitit, Bullgaria ka marrë udhëheqjen e presidencës së Bashkimit Evropian, duke u bërë vendi i parë nga Ballkani që merr një pozitë të tillë për gjashtë muajt e ardhshëm.
Para Bullgarisë, ishte Estonia ajo që kishte mbajtur postin që kalohet çdo gjashtë muaj me rotacion nga vendi në vend.
Bullgaria është bërë pjesë e BE-së më 2007, ndërsa tani pritet të rrisë perspektivën për vendet fqinje të Ballkanit Perëndimor drejt anëtarësimit në BE.
“Kur flasim për një Evropë të bashkuar, nuk duhet të harrojmë se Ballkanit Perëndimor i duhet një perspektivë e qartë dhe lidhje në mes të tyre dhe vendeve anëtare”, ka thënë Bullgaria në faqen e tyre presidenciale të BE-së.
Presidenca bullgare do të udhëheqë në kohën kur Bashkimi Evropian është duke vendosur se cilat do të jenë marrëdhëniet me Britaninë e Madhe pas largimit të kësaj të fundit nga blloku në mars të vitit 2019.
Bullgaria është përballur me kritika nga BE-ja, pasi vendet anëtare kanë përmendur mungesën e një balanci ekonomik dhe çështje tjera sociale, duke vënë thekse edhe tek nivelet e larta të korrupsionit.
Në kryeqyteti i Suedisë, Stockholm, nga muaji i ardhshëm do të vendosen linjat e rregullta në të cilat do të qarkullojnë dy minibusë pa shoferë.
Pas Vitit të Ri në Stockholm do të qarkullojnë minibusë pa shoferë, që do të jetë rasti i parë i tillë në vendet Skandinave.
Lajmi është bërë i ditur nga Kabineti për transport i Suedisë, të cilët shpjegojnë se në etapën e parë është planifikuar që dy minibusë të qarkullojnë mes rrugëve Hanstavegen dhe Arne Torg në lagjen Kista në veri të kryeqendrës suedeze.
Linja e rregullt, në të cilën do të nisen minibusët pa shoferë, është e gjatë 1.5 kilometra.
“The Local”, raporton se minibusët do të mund të pranojnë gjithsej 12 pasagjerë, do të nisen me shpejtësi 20 kilometra në orë.
Minibusët në fazën e parë do të ofrojnë shërbime falas dhe do të jenë të pajisur me kamera dhe sensorë në një rrugë të bërë enkas për ata.
Në Suedi gjendet i vdekur gazetari që po zbulonte lidhjet e Soros me politikën e komunistëve!!! Shpërthen revolta në rrjetet sociale dhe në qytetet suedeze!
Gazetari Bechir Rabani u gjet i vdekur nga një “atak i papritur në zemër” në 17 Dhjetor.
Ai ndërroi jetë pikërisht në ditët kur do nxirrte investigimin e tij për lidhjet e George Soros me organizatat e ekstremit të majtë Expo të komunistit milioner Robert Aschberg (pasuria e të cilit erdhi nga financimi i Bashkimit Sovjetik për të gjyshin e tij në vitet ’20)!
Drejtori i Qendrës për Ballkanin Perëndimor, Rusinë, Turqinë dhe Evropën Lindore, Fredrik Wesslau vlerëson se Spanja duhet ta njohë Kosovën nëse dëshiron ta ruajë Katalonjën.
Në një intervistë për gazetën serbe “Politika”, Wesslau është përgjigjur negativisht në konstatimin e gazetares se “ me të vërtetë do të ishte hipokrite nga ana e Madridit nëse e lufton separatizmin në Spanjë, kurse e mbështet diku tjetër”, përcjell Telegrafi.
“Nuk do të ishte ashtu, sepse Katalonja dhe Kosova janë dy raste krejtësisht të ndryshme. Spanja po dështon për të bërë një ndryshim thelbësor në mes tyre dhe po tregon se nuk është në gjendje të bëjë dallimin midis kërkesave legjitime për vetëqeverisje nga ajo për separatizëm. Me këtë paqëllimshëm sinjalizon se Katalonia mund të ketë arsye për të kërkuar pavarësinë”, tha Weslau.
Ai tha se “Kosova ka qenë një luftë, dhe Kosovën e kanë njohur mbi 100 shtete, prandaj nuk ka kurrëfarë logjike që Madridi vazhdimisht i fut Kosovën dhe Kataloninë në nja thes, duke dërguar një mesazh, pa vetëdisjëshëm, se edhe Barcelona do të ketë të drejtë për t’u shkëputur “.
“Prandaj mendoj se vendimi racional për Spanjën do të ishte ta njoh Kosovën kurse separatistëve katalonas t’ua bëjë me dije se nuk kanë të drejtë sikurse shqiptarët e Kosovës të kërkojnë shtet sepse situata në Kataloni është krejtësisht e ndryshme, dhe se Madrid ka të drejtë të vazhdojë të qeverisë atje” , tha Wesslau .
Ai gjithashtu thotë se Qeveria serbe nuk ka asnjë iluzion se do ta kthejë Kosovën, por dëshiron ta “përdorë atë për të marrë më shumë në negociata me Bashkimin Evropian.
Kryeministri izraelit, Benjamin Netanyahu, tha të hënën se beson që shumica apo të gjitha vendet evropiane do t’i zhvendosin ambasadat e tyre në Jerusalem dhe do ta njohin atë si kryeqytetin e Izraelit, duke ndjekur vendimin për ta bërë një gjë të tillë nga presidenti amerikan, Donald Trump.
Duke folur në Bruksel së bashku me shefen e politikës së jashtme të Bashkimit Evropian, Federica Mogherini, kryeministri Netanjahu tha se njohja e Jerusalemit nga presidenti Trump “vë faktet drejtpërdrejt në tryezë” dhe se “paqja mbështetet mbi realitetin”.
“Jerusalemi është kryeqytet i Izraelit. Askush nuk mund ta mohojë këtë. Kjo nuk e pengon paqen, e bën paqen të mundur sepse njohja e realitetit është thelbi i paqes, është themeli i paqes “, tha ai.
Zonja Mogherini tha se Bashkimi Evropian do të vazhdojë të mbështes konsensusin ndërkombëtarë për Jerusalemin derisa të zgjidhet statusi i tij si pjesë e negociatave ndërmjet Izraelit dhe palestinezëve, gjë që nënkupton se nuk do t’i bashkohen vendimit të shpallur javën e kaluar nga presidenti Trump.
“Ne besojmë se zgjidhja e vetme realiste e konfliktit ndërmjet Izraelit dhe Palestinës është dy shtete me Jerusalemin si kryeqytet i shtetit të Izraelit dhe shtetit të Palestinës”, tha zonja Mogherini.
Para se të shkonte në Bruksel për të takuar ministrat e jashtëm të BE-së, kryeministri Netanyahu kritikoi udhëheqësit evropian për atë që ai e cilësoi si “hipokrizi”.
Presidenti i Francës, Emmanuel Macron theksoi t’i ketë thënë Netanyahut se vendimi amerikan është në kundërshtim me të drejtën ndërkombëtare
PARIS – Presidenti i Francës, Emmanuel Macron, deklaroi se nuk mbështet vendimin e Trumpit për të njohur Kudsin për “kryeqytet të Izraelit”, për të shtuar se megjithatë nuk është në pozicionin që ta gjykojë.
Pas takimit me kryeministrin e Izraelit, Benjamin Netanyahu, Macron mbajti një konferencë për mediat mbrëmë vonë, në të cilën theksoi se Franca dhe Izraeli janë aleatë të rëndësishëm, duke dënuar ashpër secilin që sulmon Izraelin dhe popullin e tij.
Presidenti i Francës, Emmanuel Macron, theksoi t’i ketë thënë Netanyahut se vendimi amerikan është në kundërshtim me të drejtën ndërkombëtare dhe se paqja në rajon mund të arrihet vetëm përmes dialogut mes Izraelit dhe Palestinës.
“Dënoj sulmet mbi Izraelin. Nuk mbështes vendimin e Trumpit për Jerusalemin (Kudsi), por nuk është e imja të gjykoj”, theksoi Macron.
Ai njoftoi se me kryeministrin izraelit kanë biseduar për çështjen e Libanit meqë “ai vend është i rëndësishëm për sigurinë e Izraelit”.
“Ofro një mundësi, dhe bëje një gjest të mirë për palestinezët”, i tha Macron Netanyahut, nga i cili kërkoi ndërmarrjen e masave për ndalimin e projekteve banesore në mënyrë që të fitohet besimi izyrtarëve palestinezë.
Kryeministri izraelit, nga ana e tij ka theksuar se është e një rëndësie të veçantë, tu jepet fundi sulmeve në Gaza dhe Jemen.
“Jerusalemi (Kudsi) është kryeqyteti i Izraelit, dhe nuk ka qenë kryeqytet i ndonjë shteti tjetër. Kur kjo do të pranohet nga palestinezët, do të mund të vendoset paqja”, tha Netanyahu. aa
Në komunikatën e së dielës, Vatikani ka ripërsëritur apelin e Papa Françeskut që të mbizotërojë “mençuria dhe maturia”, ndërkohë që ka ripërsëritur nevojën thelbësore për të respektuar “status quo-në” e Kudsit
VATIKAN –Vatikani thotë se Papa Françesku është duke u lutur që “liderët botërorë të përkushtohen për zmbrapsje të dhunës”, të shkaktuar nga zhvillimet e fundit në Kuds, ndërkohë që ka shprehur ngushëllimin e tij për viktimat e përleshjeve të fundit.
Njoftimi i administratës së Shteteve të Bashkuara të Amerikës (SHBA) se njeh Kudsin për “kryeqytet të Izraelit”, ka shkaktuar dhunë në vende të ndryshme të botës.
Në komunikatën e së dielës, Vatikani ka ripërsëritur apelin e Papa Françeskut që të mbizotërojë “mençuria dhe maturia”, ndërkohë që ka ripërsëritur nevojën thelbësore për të respektuar “status quo-në” e Kudsit.
Në deklaratën e publikuar, Vatikani thotë se “vetëm një zgjidhje e negociuar mes palestinezeve dhe izraelitëve mund të sjell një paqe të qëndrueshme, si dhe të garantojë njëkohësisht bashkëjetesën paqësore të dy shteteve brenda kufijve të njohur ndërkombëtarisht”. Ai e quan Kudsin “vendi i shenjtë i të krishterëve, hebreve dhe muslimanëve nga e mbarë bota”. AA